\NormalFont\ShortTitle{ഓബദ്യാവ്}

{\MT ഓബദ്യാവ്

\par }{\IS ഗ്രന്ഥകര്‍ത്താവ്

\par }{\IP ഓബദ്യാ പ്രവാചകനാണ് എഴുത്തുകാരൻ. അദ്ദേഹത്തിന്‍റെ പശ്ചാത്തലം സ്പഷ്ടമല്ല. തന്‍റെ പ്രവചനത്തിൽ ഉടനീളം യെരൂശലേമിനെ പരാമർശിച്ചുകൊണ്ട് ന്യായവിധിയെ കുറിച്ചാണ് പ്രവചിക്കുന്നത്. അതുകൊണ്ട് താൻ തെക്കൻ രാജ്യമായ യെഹൂദയില്‍ നിന്നാണ് എന്ന് മനസ്സിലാക്കാം.

\par }{\IS എഴുതപ്പെട്ട കാലഘട്ടവും സ്ഥലവും

\par }{\IP ഏകദേശം ക്രി. മു. 605-586.

\par }{\IP യെരൂശലേമിൻ്റെ പതനത്തിനുശേഷം അധികനാളാകുന്നതിനു മുൻപ് ബാബേൽ പ്രവാസ കാലത്താണ് പ്രവാചകൻ പുസ്തകമെഴുതുന്നത് (ഓബ 1: 11-14).

\par }{\IS സ്വീകര്‍ത്താക്കള്‍

\par }{\IP ഏദോമ്യ അധിനിവേശത്തിനു ശേഷമുള്ള യെഹൂദജനത.

\par }{\IS ഉദ്ദേശ്യം

\par }{\IP ഏദോമിന്‍റെ ഈ പ്രവർത്തിയെ ദൈവത്തോടും യിസ്രായേലിനോടുള്ള പാപമായിട്ടാണ് പ്രവാചകന്‍ വിധിക്കുന്നത്. ഏദോമ്യര്‍ ഏശാവിന്‍റെ സന്തതികളും യിസ്രായേല്യര്‍ സഹോദരനായ യാക്കോബിനെ സന്തതികളുമാണ്. സഹോദരന്മാർ തമ്മിലുള്ള കലഹം അവരുടെ തലമുറകളെയും ബാധിച്ചു. ഈ പ്രശ്നം നിമിത്തം കനാനിലേക്ക് ഉള്ള പലായനകാലത്ത് യിസ്രായേലിനെ തങ്ങളുടെ ദേശത്തു പ്രവേശിപ്പിക്കുവാൻ ഏദോമ്യര്‍ തുനിഞ്ഞില്ല. ഏദോമിന്‍റെ നിഗളം ദൈവത്തിന്‍റെ കോപത്തെ ക്ഷണിച്ചുവരുത്തി. സീയോൻ വിമോചിയാവുകയും ദൈവജനം അവിടെ സ്ഥാപിക്കപ്പെടുകയും ദൈവം അവരെ ഭരിക്കുകയും ചെയ്യുന്ന പ്രത്യാശയോടെ ഈ പുസ്തകം അവസാനിക്കുന്നു.

\par }{\IS പ്രമേയം

\par }{\IP നീതിയുള്ള വിധി

\par }{\IOT സംക്ഷേപം

\par }{\IO 1. ഏദോമിന്‍റെ നാശനഷ്ടങ്ങൾ — 1:1-14

\par }{\IO 2. യിസ്രായേലിന് അന്തിമ വിജയം — 1:15-21



\par }\OneChap {\PP \VerseOne{1}ഓബദ്യാവിന്‍റെ ദർശനം.

\par }{\PP യഹോവയായ കർത്താവ് ഏദോമിനെക്കുറിച്ച് ഇപ്രകാരം അരുളിച്ചെയ്യുന്നു:

\par }{\Q “നാം യഹോവയിങ്കൽനിന്ന് ഒരു വർത്തമാനം കേട്ടിരിക്കുന്നു;

\par }{\QB ജനതകളുടെ ഇടയിൽ ഒരു ദൂതനെ അയച്ചിരിക്കുന്നു;

\par }{\Q ‘എഴുന്നേൽക്കുവിൻ;

\par }{\QB നാം അവളുടെ നേരെ യുദ്ധത്തിന് പുറപ്പെടുക.’ ”


\par }{\Q \VS{2}“ഞാൻ നിന്നെ ജനതകളുടെ ഇടയിൽ ചെറുതാക്കിയിരിക്കുന്നു;

\par }{\QB നീ അത്യന്തം നിന്ദിക്കപ്പെട്ടിരിക്കുന്നു.


\par }{\Q \VS{3}പാറപ്പിളർപ്പുകളിൽ പാർക്കുന്നവനും

\par }{\QB ഉന്നതവാസമുള്ളവനും

\par }{\Q ‘ആര്‍ എന്നെ നിലത്ത് തള്ളിയിടും?’ എന്ന് ഹൃദയത്തിൽ പറയുന്നവനുമേ,

\par }{\QB നിന്‍റെ ഹൃദയത്തിന്‍റെ അഹങ്കാരം നിന്നെ ചതിച്ചിരിക്കുന്നു.


\par }{\Q \VS{4}നീ കഴുകനെപ്പോലെ ഉയർന്നാലും,

\par }{\QB നക്ഷത്രങ്ങളുടെ ഇടയിൽ കൂടുവച്ചാലും,

\par }{\QB അവിടെനിന്ന് ഞാൻ നിന്നെ ഇറക്കും” എന്ന് യഹോവയുടെ അരുളപ്പാട്.


\par }{\Q \VS{5}“കള്ളന്മാർ നിന്‍റെ അടുക്കൽ വന്നാലോ,

\par }{\QB രാത്രിയിൽ പിടിച്ചുപറിക്കാർ വന്നാലോ,

\par }{\Q നീ എങ്ങനെ നശിച്ചുപോയിരിക്കുന്നു.

\par }{\QB അവർ തങ്ങൾക്ക് മതിയാകുവോളം മോഷ്ടിക്കുകയില്ലയോ?

\par }{\Q മുന്തിരിപ്പഴം പറിക്കുന്നവർ നിന്‍റെ അടുക്കൽ വന്നാൽ

\par }{\QB അവർ കാലാ പെറുക്കുവാനുള്ള പഴം ശേഷിപ്പിക്കുകയില്ലയോ?


\par }{\Q \VS{6}ഏശാവിനുള്ളവരെ കൊള്ളയടിച്ചിരിക്കുന്നതും

\par }{\QB അവന്‍റെ നിക്ഷേപങ്ങളെ തിരഞ്ഞ് കണ്ടിരിക്കുന്നതും എങ്ങനെ?


\par }{\Q \VS{7}നിന്നോട് സഖ്യതയുള്ളവരെല്ലാം നിന്നെ അതിർത്തിയോളം അയച്ചുകളഞ്ഞു;

\par }{\QB നിന്നോട് സമാധാനമുള്ളവർ നിന്നെ ചതിച്ച് തോല്പിച്ചിരിക്കുന്നു.

\par }{\Q നിന്‍റെ ആഹാരം ഭക്ഷിക്കുന്നവർ നിനക്ക് കെണി വയ്ക്കുന്നു,

\par }{\QB ആർക്കും അത് മനസ്സിലാകുന്നതുമില്ല.


\par }{\Q \VS{8}ആ നാളിൽ ഞാൻ ഏദോമിൽനിന്ന് ജ്ഞാനികളെയും

\par }{\QB ഏശാവിന്‍റെ പർവ്വതത്തിൽനിന്ന് വിവേകത്തെയും നശിപ്പിക്കും” എന്ന് യഹോവയുടെ അരുളപ്പാട്.


\par }{\Q \VS{9}ഏശാവിന്‍റെ പർവ്വതത്തിൽ ഉള്ള യാതൊരുവനും വെട്ടേറ്റ് ഛേദിക്കപ്പെടുവാൻ തക്കവിധം തേമാനേ,

\par }{\QB നിന്‍റെ വീരന്മാർ പരിഭ്രമിച്ചുപോകും.


\par }{\Q \VS{10}“നിന്‍റെ സഹോദരനായ യാക്കോബിനോട് നീ ചെയ്ത അക്രമം നിമിത്തം ലജ്ജ നിന്നെ മൂടും;

\par }{\QB നീ സദാകാലത്തേക്കും ഛേദിക്കപ്പെടും.


\par }{\Q \VS{11}നീ അകന്നുനിന്ന നാളിൽ, പരദേശികൾ അവന്‍റെ സമ്പത്ത് അപഹരിച്ചു കൊണ്ടുപോകുകയും

\par }{\QB അന്യദേശക്കാർ അവന്‍റെ ഗോപുരങ്ങളിൽ കടന്ന് യെരൂശലേമിനു ചീട്ടിടുകയും ചെയ്തനാളിൽ തന്നെ,

\par }{\QB നീയും അവരിൽ ഒരുവനെപ്പോലെ ആയിരുന്നു.


\par }{\Q \VS{12}നിന്‍റെ സഹോദരന്‍റെ ദിവസം,

\par }{\QB അവന്‍റെ അനർത്ഥദിവസം തന്നെ,

\par }{\Q നീ കണ്ടു രസിക്കരുതായിരുന്നു;

\par }{\QB നീ യെഹൂദ്യരെക്കുറിച്ച് അവരുടെ വിനാശദിവസത്തിൽ സന്തോഷിക്കരുതായിരുന്നു;

\par }{\QB അവരുടെ കഷ്ടദിവസത്തിൽ നീ വമ്പു പറയരുതായിരുന്നു.


\par }{\Q \VS{13}എന്‍റെ ജനത്തിന്‍റെ അനർത്ഥദിവസത്തിൽ

\par }{\QB നീ അവരുടെ വാതിലിനകത്ത് കടക്കരുതായിരുന്നു;

\par }{\Q അവരുടെ അനർത്ഥദിവസത്തിൽ

\par }{\QB നീ അവരുടെ അനർത്ഥം കണ്ടു രസിക്കരുതായിരുന്നു;

\par }{\Q അവരുടെ അനർത്ഥദിവസത്തിൽ

\par }{\QB അവരുടെ സമ്പത്തിന്മേൽ നീ കൈ വെക്കരുതായിരുന്നു.


\par }{\Q \VS{14}അവരിൽ രക്ഷപെട്ടുപോയവരെ ഛേദിച്ചുകളയുവാൻ

\par }{\QB നീ വഴിത്തലക്കൽ നിൽക്കരുതായിരുന്നു;

\par }{\Q കഷ്ടദിവസത്തിൽ അവനു ശേഷിച്ചവരെ

\par }{\QB നീ ഏല്പിച്ചുകൊടുക്കരുതായിരുന്നു.


\par }{\Q \VS{15}സകലജനതകൾക്കും യഹോവയുടെ നാൾ അടുത്തിരിക്കുന്നു;

\par }{\QB നീ ചെയ്തിരിക്കുന്നതുപോലെ നിന്നോടും ചെയ്യും;

\par }{\QB നിന്‍റെ പ്രവൃത്തി നിന്‍റെ തലമേൽ തന്നെ മടങ്ങിവരും.


\par }{\Q \VS{16}നിങ്ങൾ എന്‍റെ വിശുദ്ധപർവ്വതത്തിൽവച്ച് കുടിച്ചതുപോലെ സകലജനതകളും ഇടവിടാതെ കുടിക്കും;

\par }{\QB അവർ മോന്തിക്കുടിക്കുകയും ജനിക്കാത്തവരെപ്പോലെ ആകുകയും ചെയ്യും.


\par }{\Q \VS{17}എന്നാൽ സീയോൻ പർവ്വതത്തിൽ ഒരു രക്ഷിതഗണം ഉണ്ടാകും;

\par }{\QB അത് വിശുദ്ധമായിരിക്കും;

\par }{\QB യാക്കോബ് ഗൃഹം തങ്ങളുടെ അവകാശങ്ങളെ കൈവശമാക്കും.


\par }{\Q \VS{18}അന്ന് യാക്കോബ് ഗൃഹം തീയും

\par }{\QB യോസേഫ് ഗൃഹം ജ്വാലയും

\par }{\Q ഏശാവുഗൃഹം വയ്ക്കോലും ആയിരിക്കും;

\par }{\QB അവർ അവരെ കത്തിച്ച് ദഹിപ്പിച്ചുകളയും;

\par }{\QB ഏശാവുഗൃഹത്തിന് ശേഷിപ്പുണ്ടാകുകയില്ല” യഹോവയല്ലയോ അരുളിച്ചെയ്തിരിക്കുന്നത്.


\par }{\BB \par }
{\Q \VS{19}“തെക്കേ ദേശക്കാർ ഏശാവിന്‍റെ പർവ്വതവും

\par }{\QB താഴ്വരയിലുള്ളവർ ഫെലിസ്ത്യദേശവും കൈവശമാക്കും.

\par }{\Q അവർ എഫ്രയീമിന്‍റെയും ശമര്യയുടെയും പ്രദേശങ്ങൾ കൈവശമാക്കും;

\par }{\QB ബെന്യാമീൻ ഗിലെയാദിനെ കൈവശമാക്കും.


\par }{\Q \VS{20}ഇവിടെനിന്ന് പ്രവാസികളായിപ്പോയ യിസ്രായേൽ മക്കൾ സാരെഫാത്ത്‌വരെ കനാന്യർക്കുള്ളതും,

\par }{\QB സെഫാരദിലുള്ള യെരൂശലേമ്യപ്രവാസികൾ തെക്കെദേശത്തെ പട്ടണങ്ങളും കൈവശമാക്കും.


\par }{\Q \VS{21}ഏശാവിന്‍റെ പർവ്വതത്തെ ന്യായം വിധിക്കേണ്ടതിന്

\par }{\QB രക്ഷകന്മാർ സീയോൻ പർവ്വതത്തിൽ കയറിച്ചെല്ലും;

\par }{\Q രാജത്വം യഹോവയ്ക്ക് ആകും.”

\par }